Det er krig på Gaza og stadige angrep mot internasjonal skipsfart i Rødehavet. Forsvaret følger situasjonen i Midtøsten fortløpende og iverksetter tiltak ved behov.
Fortsatt er støtten til Ukraina svært høyt prioritert, og det påvirker Forsvaret. Det er viktig for vår sikkerhet at Norge bidrar med opptrening av ukrainsk personell og donasjoner av ustyr og våpen.
Forsvarssjefens fagmilitære råd synliggjør viktigheten av en satsning på Forsvaret fremover, i lys av den rådende sikkerhetssituasjonen.